Leo Hjortsø
Leo Hjortsø, 1909-1996, dansk klassisk filolog, lærer i de klassiske fag ved Aalborg Katedralskole 1936-47, lektor ved Østre Borgerdydskole i København 1948-77 og lektor i klassisk filologi ved Københavns Universitet 1968-78. Fra 1950'erne havde Hjortsø som oversætter stor betydning for formidlingen af klassisk græsk litteratur, ligesom han skrev håndbøger i græsk og romersk mytologi og en række populære bøger om græsk teater og kunst.